Euroviziono (reto)

La reto Euroviziono esas importanta multserva reto por interchanji inter diversa brodkasterii qui esas membri dil Europana Brodkast-Uniono (EBU). Kreita en 1954, ol konsideresas kom la maxim vasta video-reto en la mondo.

Ol jeresas dum 24 hori omnadie e dum 365 dii omnayare en la reguleyo qua trovesas en la sideyo dil EBU en Genève, Suisia.

La precipua agadi di Euroviziono esas:

 interchanjar informi;
 negociar la brodkasto-yuri di sportal eventi;
 organizar la brodkasto di sportal o kultural eventi, quale la Euroviziono-Konkurso di Kansono e la nov-yara koncerto dil Filharmonial Orkestro di Wien.

Ye la 15ma di mayo 2014 la debato inter la kandidati al Europana Komisitaro lor la Europana elekti di 2014 esis unesmafoye organizita e brodkastita per Euroviziono.
Kategorio:Europa
Kategorio:Televiziono
Kategorio:Radio